APSTIPRINĀTS

Apstiprināts ar SIA „Rīgas nami”

Nekustamā īpašuma iznomāšanas komisijas

­­­­09.12.2024. lēmumu

**Nedzīvojamo telpu nekustamajā īpašumā Rīgas Centrāltirgū (gaļas, zivju, gastronomijas paviljonos, slēgtajā un atklātajā teritorijā), Rīgā, zemesgabalu un telpu daļu ar kopējo platību 10 m2 (10 vietas karsto dzērienu automātu novietošanai)**

**NOMAS TIESĪBU RAKSTISKAS IZSOLES NOLIKUMS**

1. Vispārīgie noteikumi
   1. **Iznomātājs un** **organizētāj**s (turpmāk – Iznomātājs):

SIA „Rīgas nami”, reģistrācijas Nr. 40003109638,

juridiskā adrese: Rātslaukums 5 (ieeja no Svaru ielas), Rīgā, LV – 1050,

tālrunis 66957267;

e-pasts: rigasnami@rigasnami.lv; www.rigasnami.lv

**Izsoles kontaktpersona:**

Agnese Strautiņa, tālr.29176129, e-pasts: [agnese.strautina@rigasnami.lv](mailto:agnese.strautina@rigasnami.lv).

* 1. Izsoli rīko un organizē ar SIA “Rīgas nami” (turpmāk – Sabiedrība) 19.08.2024. rīkojumu Nr. RN-2024-63-rs/2.2-1 “Par SIA “Rīgas nami” nekustamo īpašumu iznomāšanas komisiju” (turpmāk – Komisija). Komisijas pienākumi un tiesības ir noteikti Komisijas nolikumā Nr. RN-2024-7-nol/2.1-3. Komisijas nolikuma teksts ir pieejams SIA „Rīgas nami” tīmekļvietnē: [www.rigasnami.lv](http://www.rigasnami.lv).
  2. Nedzīvojamo telpu nekustamajā īpašuma Rīgas Centrāltirgū (gaļas, zivju, gastronomijas paviljonos slēgtajā un atklātajā teritorijā), Rīgā, zemesgabalu un telpu daļu ar kopējo platību 10 m2 (10 vietas karsto dzērienu automātu novietošanas), nomas tiesību rakstiskas izsoles (turpmāk - Izsole) nolikums (turpmāk - Nolikums) ir sagatavots saskaņā ar Ministru kabineta 20.02.2018. noteikumiem Nr.97 “Publiskas personas mantas iznomāšanas noteikumi” un 06.11.2023. SIA “Rīgas nami” Iekšējiem noteikumiem Nr.RN-2023-26-not/2.1-5 “SIA "Rīgas nami" nekustamo īpašumu iznomāšanas kārtība”.
  3. Nomas objekts: nekustamā īpašuma **Rīgas Centrāltirgū (gaļas, zivju, gastronomijas paviljonos un slēgtās, atklātās teritorijās), Rīgā**, zemesgabalu un telpu daļas ar kopējo platību 10 m2 (kopā 10 vietas karsto dzērienu automātu novietošanai), t.sk.:

|  |  |  |  |
| --- | --- | --- | --- |
| **Adrese** | **Kadastra apzīmējums** | **Nomas objekta atrašanās vieta plānā** | **Nomas objekta platība (m2)** |
| Centrāltirgus iela 1, Rīga | 01000040071053 | Gaļas paviljona vieta Nr.G-1 | 1 |
| Centrāltirgus iela 1, Rīga | 01000040071053 | Gaļas paviljona vieta Nr.G-2 | 1 |
| Centrāltirgus iela 3 k-1, Rīga | 01000040071060 | Piena paviljona vieta Nr.P-1 | 1 |
| Centrāltirgus iela 3 k-2, Rīga | 01000040071063 | Gastronomijas paviljona vieta Nr.GS-1 | 1 |
| Centrāltirgus iela 3 k-4, Rīga | 01000040071074 | Zivju paviljona vieta Nr.Z-1 | 1 |
| Centrāltirgus iela 3 k-4, Rīga | 01000040071074 | Zivju paviljona vieta Nr.Z-2 | 1 |
| Centrāltirgus iela 1, Rīga | 01000040106 | Atklātās teritorijas vieta Nr.AT-1 | 1 |
| Nekustamais īpašums b/a pie ēkas Pūpolu ielā 5, Rīga | 01000040161 | Atklātās teritorijas vieta Nr.AT-2 | 1 |
| Nekustamais īpašums b/a pie ēkas Spīķeru ielā 2, Rīga | 01000040161 | Atklātās teritorijas vieta Nr.AT-3 | 1 |
| Centrāltirgus iela 1, Rīga | 01000040106 | Slēgtās teritorijas vieta Nr.ST-1 | 1 |
| turpmāk tekstā visas tirdzniecības vietas kopā – Īpašums | | | |

**Pretendents, iesniedzot Izsoles pieteikumu, piesakās uz visu Īpašumu.**

* 1. Īpašuma plāns pievienots šim Nolikumam kā pielikums Nr.2.
  2. Izsoles objekts – nomas tiesības uz Īpašumu.
  3. Nomas līgumā (turpmāk – Nomas līgums) paredzētais Īpašuma izmantošanas mērķis: **karsto dzērienu automātu novietošana.**
  4. Nomas līguma termiņš – 03.01.2025. – 28.12.2030.
  5. Nolikums nosaka kārtību, kādā Izsolē tiks piešķirtas nomas tiesības uz Īpašumu.
  6. Izsoles mērķis ir iznomāt Īpašumu par iespējami augstāku nomas maksu.
  7. Izsoles veids – pirmreizēja rakstiska Izsole.

1. Izsoles sākumcena
   1. Izsoles sākumcena tiek noteikta:

|  |  |
| --- | --- |
| **Normas objekta atrašanās vieta plānā** | **Sākumcena bez PVN (EUR)** |
| Gaļas paviljona vieta Nr.G-1 | 280 |
| Gaļas paviljona vieta Nr.G-2 | 280 |
| Piena paviljona vieta Nr.P-1 | 216 |
| Gastronomijas paviljona vieta Nr.GS-1 | 300 |
| Zivju paviljona vieta Nr.Z-1 | 216 |
| Zivju paviljona vieta Nr.Z-2 | 216 |
| Atklātās teritorijas vieta Nr.AT-1 | 285 |
| Atklātās teritorijas vieta Nr.AT-2 | 285 |
| Atklātās teritorijas vieta Nr.AT-3 | 243 |
| Slēgtās teritorijas vieta Nr.ST-1 | 373 |
| **Kopējā nomas maksa (EUR/mēnesī )** | **2693** |

* 1. Iesniedzot pieteikumu Izsolei, pretendents norāda savu piedāvāto nomas maksu par Īpašumu. Pretendenta piedāvātā nomas maksa nedrīkst būt mazāka par Nolikuma 2.1.punktā norādīto Izsoles sākumcenu, t.i. **2693,00 EUR** (divi tūkstoši seši simti deviņdesmit trīs *euro*) mēnesī.

1. **Īpašuma nomas īpašie nosacījumi**
   1. Par nosolītā Īpašuma nomu Izsoles uzvarētājam jāslēdz nomas līgums (turpmāk – Nomas līgums) ar Iznomātāju Nolikuma pielikumā Nr. 1 pievienotajā redakcijā. Izsoles pretendenta vai dalībnieka jebkuras prasības mainīt šos noteikumus, kā arī atteikšanās parakstīt Nomas līgumu tiek uzskatītas par atteikumu atbilstoši šiem noteikumiem.
   2. Nomas maksa Nomas līgumā tiks noteikta nosolītās nomas maksas apmērā. Iznomātājam Nomas līguma darbības laikā ir tiesības vienpusēji mainīt nomas maksas apmēru nomas līgumā noteiktajos gadījumos un kārtībā.
   3. Papildus nomas maksai nomnieks apņemas veikt Iznomātājam sekojošus ikmēneša maksājumus par komunālajiem pakalpojumiem Īpašumā un koplietošanas komunālajiem pakalpojumiem. Papildus maksājams PVN. Maksa par komunālajiem pakalpojumiem Īpašumā tiek aprēķināta atbilstoši iznomātajai platībai vai patēriņa mērierīču rādījumiem.
   4. Nomas maksu un Nolikuma 3.3.punktā noteikto papildu maksājumu nomnieks sāk maksāt Iznomātājam no Nomas līguma spēkā stāšanās dienas.
   5. Nomas līgumā noteikto nomnieka saistību pilnīgas izpildes nodrošinājumam tiek noteikta drošības nauda saskaņā ar Nolikuma 4.7. punktu.
   6. Nomniekam ir tiesības nodot Īpašumu apakšnomā vai slēgt sadarbības vai cita veida līgumus, kā rezultātā trešā persona iegūtu tiesības uz Īpašuma pilnīgu vai daļēju lietošanu tikai iepriekš to rakstiski saskaņojot ar Iznomātāju.
   7. Nomnieks par saviem līdzekļiem veic Īpašuma pielāgošanu un aprīkošanu savas darbības nodrošināšanai.
   8. Nomniekam ir aizliegts uzsākt jebkādus remonta, atjaunošanas, pārbūves vai restaurācijas darbus Īpašumā bez iepriekšējas rakstiskas saskaņošanas ar Iznomātāju un pirms ir noslēgta rakstveida vienošanās par iepriekš minēto darbu veikšanu un to izpildes kārtību.
   9. Iznomātājs neatlīdzina izdevumus, kas nomniekam rodas sakarā ar Nomas līgumā noteikto tiesību izmantošanu un pienākumu izpildi. Nomnieks nesaņem nekādu atlīdzību no Iznomātāja par Nomas līguma darbības laikā Īpašumā veiktajiem ieguldījumiem un izdevumiem, t.sk., bet neaprobežojoties, tiem, kas saistīti ar Īpašuma uzturēšanu, aprīkošanu, labiekārtošanu, remontdarbiem, Īpašuma pielāgošanu nomnieka vajadzībām, izdevumiem, kas radušies, atbrīvojot Īpašumu, Nomas līgumam beidzoties. Visi nomnieka Nomas līguma darbības laikā veiktie izdevumi un ieguldījumi Īpašuma un tā uzturēšanā kļūst par neatņemamu Īpašuma sastāvdaļu.
   10. Iesniedzot pieteikumu dalībai Izsolē, pretendents, kas kļūst par Izsoles uzvarētāju un slēdz Nomas līgumu ar Iznomātāju, uzņemas risku par iespējamiem zaudējumiem, ja Īpašumu nevarēs izmantot Nolikuma 1.7.punktā noteiktajam izmantošanas mērķim un/vai nevarēs izpildīt Nomas līgumā noteiktās saistības, un Iznomātājs neatlīdzina nomniekam nekādus zaudējumus, ieguldījumus Īpašumā vai izdevumus (tai skaitā, ne nepieciešamos, ne derīgos, ne greznuma izdevumus).
   11. Jebkura no līgumslēdzējpusēm var vienpusēji izbeigt Nomas līgumu pirms termiņa Nomas līgumā noteiktajos gadījumos un kārtībā.
   12. Papildus Izsoles nolikuma 3.1. – 3.11.punktā minētajiem noteikumiem, Nomas līgumā, kas ir Izsoles noteikumu neatņemama sastāvdaļa, norādīti citi nomnieka pienākumi un nomnieka un Iznomātāja tiesības.
2. Pretendenti, Izsoles izsludināšana un Izsoles drošības nauda
   1. Publikācija par Izsoli un Nolikums tiek publicēts VAS “Valsts nekustamie īpašumi” tīmekļvietnē [www.vni.lv](http://www.vni.lv) un SIA “Rīgas nami” tīmekļvietnē [www.rigasnami.lv](http://www.rigasnami.lv) un Rīgas pilsētas pašvaldības tīmekļvietnē [www.riga.lv](http://www.riga.lv). Sludinājumā tiek norādītas šādas ziņas:
      1. nomas objekta veids, atrašanās vieta, kadastra numurs, platība, lietošanas mērķis, cita nomas objektu raksturojoša informācija, ja nomas objekts ir kultūras piemineklis – atzīme "kultūras piemineklis";
      2. nomas objekta nosacītā nomas maksa;
      3. iznomāšanas termiņš;
      4. citi iznomāšanas nosacījumi, tai skaitā nepieciešamie kapitālieguldījumi nomas objektā, nomas objekta iznomāšanas mērķis, tiesības nodot nomas objektu vai tā daļu apakšnomā, kas nedrīkst radīt nepamatotus ierobežojumus Īpašuma nomas tiesību pretendentu konkurencei;
      5. Iznomātāja noteiktie nosacījumi pretendentam, kas nedrīkst radīt nepamatotus ierobežojumus nomas tiesību pretendentu konkurencei;
      6. izsoles veids un norāde par pirmo vai atkārtoto izsoli;
      7. nomas tiesību pretendentu pieteikšanās termiņš, kas nav īsāks par piecām darbdienām;
      8. izsoles pieteikuma iesniegšanas termiņš, laiks un vieta, izsoles norises kārtība;
      9. nomas līguma projekts;
      10. nomas objekta apskates vieta un laiks.
   2. **Izsolē kā pretendenti var piedalīties fiziskas vai juridiskas personas vai to apvienības, ja tās atbilst visām šādām prasībām:**

4.2.1. tai nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro*;*

4.2.2. tai nav maksājumu parādu (t.sk. pilnībā vai daļēji neapmaksāti Iznomātāja izrakstīti rēķini) pret Iznomātāju, kas izriet no jebkāda veida iepriekš nodibinātām tiesiskām attiecībām un kas kopsummā pārsniedz 150 eiro. Minētie nosacījumi attiecas arī uz pretendenta biedru (ja pretendents ir apvienība vai personālsabiedrība) un dalībnieku, kā arī patieso labuma guvēju Noziedzīgi iegūtu līdzekļu legalizācijas un terorisma finansēšanas novēršanas likuma izpratnē;

4.2.3. tai nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu, tiesiskās aizsardzības process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

4.2.4. ja pēdējā gada laikā no pieteikuma iesniegšanas dienas Iznomātājs nav vienpusēji izbeidzis ar to citu līgumu par īpašuma lietošanu tāpēc, ka pretendents nav pildījis līgumā noteiktos pienākumus, vai nav stājies spēkā tiesas nolēmums, uz kura pamata tiek izbeigts cits ar Iznomātāju noslēgts līgums par īpašuma lietošanu nomas tiesību pretendenta rīcības dēļ;

4.2.5. pretendentam nav jebkādu citu būtisku neizpildītu līgumsaistību pret Iznomātāju;

4.2.6. tā veic normatīvajos aktos noteiktajā kārtībā reģistrētu komercdarbību vai saimniecisko darbību;

4.2.7. tā šajā Nolikumā noteiktajā termiņā un kārtībā iesniegusi pieteikumu dalībai izsolē un veikusi drošības naudas samaksu;

4.2.8. tā nav sniegusi nepatiesu informāciju, lai apliecinātu atbilstību nolikuma prasībām;

4.2.9. tā nav sankciju subjekts: attiecībā uz šo personu (starptautisko publisko tiesību subjekts, fiziskā vai juridiskā persona vai cits identificējams subjekts), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt darbības, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja darījuma partneris ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

* 1. Izsoles noteikumi visiem dalībniekiem ir vienādi, un visiem dalībniekiem ir vienādas iespējas sacensties par Īpašuma nomas tiesību iegūšanu.
  2. Starp Izsoles dalībniekiem aizliegta vienošanās, kas varētu ietekmēt Izsoles rezultātus un gaitu.
  3. Persona uzskatāma par nomas tiesību pretendentu ar brīdi, kad Komisija ir saņēmusi personas pieteikumu un tas ir reģistrēts Nolikumā noteiktajā kārtībā.
  4. Iznomātājam ir tiesības publiskot informāciju par Izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt konkrēto Īpašumu.
  5. **Pretendents līdz Izsoles pieteikuma iesniegšanai iemaksā Izsoles drošības naudu 6517,06 EUR (seši tūkstoši pieci simti septiņpadsmit *euro* 6 centi) SIA “Rīgas nami” norēķinu kontā Nr. LV25PARX0007269850007, AS “Citadele banka”, kods PARXLV22. Rēķins par Izsoles drošības naudas samaksu netiek izrakstīts.**
  6. Izsoles uzvarētājam drošības nauda netiek atmaksāta. Drošības nauda tiek ieskaitīta Nomas līgumā noteiktajā drošības naudā atbilstoši Nomas līguma nosacījumiem.
  7. Drošības nauda pretendentam vai izsoles dalībniekam netiek atmaksāta sekojošos gadījumos:
     1. ja tiek konstatēts, ka pretendents nevar piedalīties Izsolē, jo tas neatbilst kādai no nolikuma 4.2.punkta apakšpunktos norādītajām prasībām;
     2. Izsoles pretendents vai dalībnieks ir sniedzis nepatiesas ziņas;
     3. Izsoles uzvarētājs pēc augstākās cenas nosolīšanas nenoslēdz Nomas līgumu ar Iznomātāju tā norādītajā termiņā.
  8. Izsoles dalībniekiem, kuri nav ieguvuši nomas tiesības uz Īpašumu, to iemaksātā izsoles drošības nauda tiek atgriezta, pārskaitot to uz pieteikumā norādīto norēķinu kontu 15 (piecpadsmit) darba dienu laikā no Nomas līguma noslēgšanas dienas vai no dienas, kad tiek pieņemts lēmums par Izsoles atzīšanu par nenotikušu vai spēkā neesošu.
  9. Ja tiek rīkota jauna izsole par Īpašuma iznomāšanu, iepriekšējās Izsoles dalībnieks, kuram ir tiesības saņemt atpakaļ drošības naudu, iesniedzot savu pieteikumu jaunai izsolei, var lūgt ieskaitīt iemaksāto drošības naudu kā drošības naudu šai jaunai izsolei.

1. Pieteikumu dokumenti un to noformēšanas prasības
   1. Dalībai Izsolē pretendents iesniedz šādus dokumentus:

## 5.1.1. pieteikumu dalībai Izsolē (sagatavo saskaņā ar paraugu, kas pievienots Nolikuma pielikumā Nr. 3);

## 5.1.2. fiziska persona vai personu grupa - notariāli apliecinātu pilnvarojumu pārstāvēt fizisko personu Īpašuma Izsolē, ja personu pārstāv pilnvarnieks;

## 5.1.3.juridiska persona vai to apvienība - pilnvarojumu pārstāvēt juridisko personu, ja juridisko personu pārstāv persona, kurai nav pārstāvības tiesības. Pilnvarā ir jābūt norādītam, ka persona tiek pilnvarota piedalīties Īpašuma Izsolē;

## 5.1.4. maksājuma uzdevumu par izsoles drošības naudas iemaksu (maksājuma uzdevuma internetbankas izdruku, kas apliecina, ka nauda ir ieskaitīta Nolikuma 4.7. punktā norādītajā kontā un Iznomātājs var par to pārliecināties līdz Izsolei).

* 1. Pieteikuma sastāvā iekļautajiem dokumentiem jāatbilst prasībām, kas dokumentu un to atvasinājumu noformēšanai noteiktas spēkā esošajos normatīvajos aktos
  2. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
  3. Piedāvājuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno zvērināta tulka apliecināts dokumenta tulkojums valsts valodā.
  4. Pretendents Izsolei var iesniegt tikai vienu pieteikuma variantu. Pretendentu iesniegtie dokumenti netiek atgriezti.
  5. Visas izmaksas, kas saistītas ar pieteikumu sagatavošanu, sedz nomas tiesību pretendents un tās netiek atlīdzinātas.

1. **Piedāvājuma iesniegšanas kārtība, termiņš un laiks**
   1. Pieteikuma dokumenti jāiesniedz līdz izsoles publikācijā norādītajam termiņam SIA “Rīgas nami” birojā Rātslaukumā 5 (ieeja no Svaru ielas), Rīgā, darba dienās no plkst. 9.00 līdz 17.00.
   2. **Pieteikuma dalībai izsolē iesniegšanas termiņš - 18.12.2024. līdz plkst. 17.00.**
   3. Pieteikuma dokumenti jāiesniedz slēgtā aploksnē, uz kuras norādāms:
      1. SIA “Rīgas nami” Iznomāšanas komisijai;
      2. Pieteikums karsto dzērienu aparātu izsolei Rīgas Centrāltirgū, nomas tiesību rakstiskai izsolei;
      3. Izsoles datums;
      4. Juridiskai personai vai to apvienībai - pretendenta pilns nosaukums, reģistrācijas numurs, fiziskais personai vai to apvienībai – vārds, uzvārds;
      5. norāde “Neatvērt pirms Izsoles”.
   4. Pēc Nolikuma 6.2. punktā noteiktā termiņa saņemtie pieteikumi netiks pieņemti.
   5. Pieteikumi, kas saņemti atvērtā vai bojātā aploksnē, netiks pieņemti.
   6. Saņemot pieteikumus, tie tiek reģistrēti Iznomātāja lietvedībā Izsoles pieteikumu iesniegšanas reģistrācijas lapā iesniegšanas secībā, uz aploksnes norādot tā reģistrācijas numuru, saņemšanas datumu un laiku, apliecinot ar parakstu.
   7. Pieteikumus glabā slēgtās aploksnēs līdz Izsoles sākumam.
   8. Informācija par reģistrētiem pretendentiem un to skaitu netiek izpausta līdz pieteikumu atvēršanas sanāksmei.
   9. Ja Nolikumā noteiktajā termiņā nav iesniegts neviens piedāvājums, Komisija var pagarināt pieteikumu iesniegšanas termiņu un mainīt izsoles norises un iesniegto pieteikumu atvēršanas sanāksmes laiku, pārējos Izsoles nosacījumus atstājot negrozītus.
2. Izsoles norise, Izsoles rezultātu apstiprināšana un Nomas līguma slēgšana
   1. Izsole notiek SIA “Rīgas nami” birojā Nēģu ielā 7, Rīgā, 2.stāvā, 4.kabinetā (Konferenču zāle). **Izsoles laiks 19.12.2024., plkst. 10.00.**
   2. Izsole notiek, ja uz to Nolikumā noteiktajā kārtībā ir reģistrējies vismaz viens dalībnieks.
   3. Izsoli vada Komisijas priekšsēdētājs vai viņa prombūtnes laikā – cita Komisijas nozīmētā persona.
   4. Katrs Komisijas loceklis pirms piedāvājumu atvēršanas mutiski apliecina, un pēc piedāvājumu izskatīšanas protokolā ar rakstisku parakstu apliecina, ka nav tādu apstākļu, kuru dēļ varētu uzskatīt, ka Komisijas loceklis ir personīgi ieinteresēts kāda Izsoles dalībnieka darbībā un/vai Izsoles rezultātos.
   5. Komisijas priekšsēdētājs klātesošajiem paziņo, ka sākusies Izsole, nosauc Īpašuma adresi un sastāvu, paziņo izsoles sākumcenu un informē par Izsoles kārtību.
   6. Komisijas priekšsēdētājs atver reģistrācijas secībā iesniegtos piedāvājumus par Īpašuma, pēc pieteikumu atvēršanas nosauc nomas tiesību pretendentus, pieteikumu iesniegšanas datumu un laiku, kā arī nomas tiesību pretendenta piedāvāto nomas maksas apmēru. Nomas pieteikumu atvēršanu protokolē. Mutiskie piedāvājumi rakstiskā izsolē ir aizliegti. Izsoles pieteikumu atvēršana ir atklāta.
   7. Ja pieteikumā nav iekļauta Nolikumā noteiktā informācija, nomas tiesību pretendents neatbilst Nolikumā noteiktajiem nosacījumiem vai nomas pieteikumā piedāvātais nomas maksas apmērs ir mazāks par publicēto Īpašuma nomas maksas Izsoles sākumcenu, Komisija pieņem lēmumu par nomas tiesību pretendenta izslēgšanu no dalības Izsolē un pieteikumu neizskata. Komisija ir tiesīga papildus pārbaudīt Izsoles pretendentu sniegtās ziņas. Izsoles pretendenta pieteikums tiek noraidīts, ja tiek atklāts, ka Izsoles pretendents ir sniedzis nepatiesas ziņas.
   8. Ja nepieciešams papildu laiks, lai izvērtētu pieteikumu un nomas tiesību pretendentu atbilstību Izsoles noteikumu prasībām un publicētajiem iznomāšanas nosacījumiem, Komisijas priekšsēdētājs paziņo laiku un vietu, kad tiks paziņoti rakstiskās izsoles rezultāti.
   9. Ja papildu izvērtējums nav nepieciešams, pēc visu pieteikumu atvēršanas Komisijas priekšsēdētājs paziņo, ka rakstiskā izsole ir beigusies, kā arī nosauc visaugstāko nosolīto attiecīgā Īpašuma nomas maksu un izsoles dalībnieku, kurš to nosolījis un ieguvis tiesības slēgt Nomas līgumu.
   10. Komisijas sekretārs protokolē Izsoles gaitu. Izsoles protokolā tiek norādīti visi pretendenti, norādot katra pretendenta augstāko piedāvāto nomas maksu par Īpašumu, sarindojot tos secībā, kādā būtu jāpiedāvā slēgt Nomas līgumu. Izsoles protokolu paraksta visi klātesošie Komisijas locekļi. Izsoles dalībniekam ir tiesības saņemt Izsoles protokola izrakstu.
   11. Ja pēc visu pieteikumu atvēršanas tiek konstatēts, ka vairāki nomas tiesību pretendenti piedāvājuši vienādu augstāko nomas maksu par Īpašumu, Komisija lemj par nākamo izsoles kārtu šim Īpašumam starp nomas tiesību pretendentiem, kuri piedāvājuši vienādu augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību. Par pieņemto lēmumu Komisija informē šos nomas pretendentus, kuri piedāvājuši vienādu augstāko nomas maksu. Ja neviens no nomas tiesību pretendentiem, kuri piedāvājuši vienādu augstāko nomas maksu par attiecīgo Īpašumu, neiesniedz jaunu piedāvājumu par augstāku nomas maksu, Komisija pieteikumu iesniegšanas secībā rakstiski piedāvā minētajiem pretendentiem slēgt nomas līgumu par Īpašuma nomu atbilstoši to nosolītajai nomas maksai.
   12. Komisija patur tiesības jebkurā brīdī pārtraukt izsoli, ja tā konstatē jebkādas nepilnības Nolikumā.
   13. Ja Nolikumā noteiktajā termiņā nav iesniegts neviens piedāvājums Īpašumam, Komisija var pagarināt piedāvājuma iesniegšanas termiņu un mainīt Izsoles norises un pieteikumu iesniegšanas laiku, pārējos Izsoles noteikumus atstājot negrozītus. Ja pēc publikācijas par pieteikšanās termiņa pagarināšanu neviens nomas tiesību pretendents nav pieteicies, SIA “Rīgas nami” valde var lemt par Īpašuma nomas maksas sākumcenas pazemināšanu.
   14. Komisija ir tiesīga pārbaudīt pretendentu sniegtās ziņas. Izsoles dalībnieks netiek atzīts par Izsoles uzvarētāju, ja tiek atklāts, ka viņš ir sniedzis nepatiesas ziņas.
   15. Ja Īpašuma nomas tiesību Izsole tiek atzīta par notikušu un Izsolē ir noskaidrots nomas tiesību pretendents, kurš Izsolē piedāvājis vai nosolījis augstāko nomas maksu, Komisija pieņem lēmumu par Izsoles rezultātu apstiprināšanu un iesniedz lēmumu apstiprināšanai Iznomātāja valdei.
   16. Desmit darbdienu laikā pēc Izsoles rezultātu apstiprināšanas tie tiek publicēti Iznomātāja tīmekļvietnē www.rigasnami.lv, VAS "Valsts nekustamie īpašumi" tīmekļvietnē [www.vni.lv](http://www.vni.lv) un Rīgas valstspilsētas pašvaldības tīmekļvietnē [www.riga.lv](http://www.riga.lv).
   17. Iznomātājs Nomas līgumu slēdz ar to Izsoles dalībnieku, kurš nosolījis visaugstāko nomas maksu par Īpašumu. Izsoles uzvarētājs paraksta Nomas līgumu vai rakstiski paziņo par atteikumu slēgt Nomas līgumu ar Iznomātāju saskaņotā saprātīgā termiņā, kas nav ilgāks par 15 (piecpadsmit) darba dienām no Nomas līguma projekta nosūtīšanas dienas. Ja iepriekš minētajā termiņā Izsoles uzvarētājs Nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka Izsoles uzvarētājs no Nomas līguma slēgšanas ir atteicies.
   18. Ja Izsoles uzvarētājs Iznomātāja noteiktajā termiņā Nomas līgumu par Īpašumu neparaksta, Iznomātājs piedāvā slēgt Nomas līgumu nākamajam Izsoles dalībniekam un 10 (desmit) darbdienu laikā pēc minētā piedāvājuma nosūtīšanas nodrošina minētās informācijas publicēšanu Iznomātāja tīmekļvietnē [www.rigasnami.lv](http://www.rigasnami.lv), VAS "Valsts nekustamie īpašumi" tīmekļvietnē [www.vni.lv](http://www.vni.lv) un Rīgas valstspilsētas pašvaldības tīmekļvietnē [www.riga.lv](http://www.riga.lv).
   19. Izsoles dalībnieks, kurš nosolījis nākamo augstāko nomas maksu par Īpašumu, atbildi uz Iznomātāja piedāvājumu sniedz 10 (desmit) darbdienu laikā pēc tā saņemšanas. Ja Izsoles dalībnieks piekrīt parakstīt Nomas līgumu par nosolīto augstāko nomas maksu, viņš paraksta Nomas līgumu ar Iznomātāju savstarpēji saskaņotā saprātīgā termiņā, kas nav ilgāks par 15 (piecpadsmit) darbdienām no Nomas līguma projekta nosūtīšanas dienas. Ja iepriekš minētajā termiņā šis Izsoles dalībnieks līgumu neparaksta, iesniedzot vai neiesniedzot attiecīgu atteikumu, ir uzskatāms, ka Izsoles dalībnieks no Nomas līguma slēgšanas ir atteicies.
   20. Iznomātājs 10 (desmit) darbdienu laikā pēc Nomas līguma parakstīšanas publicē attiecīgās informācijas publicēšanu Iznomātāja tīmekļvietnē [www.rigasnami.lv](http://www.rigasnami.lv), VAS "Valsts nekustamie īpašumi" tīmekļvietnē [www.vni.lv](http://www.vni.lv) un Rīgas valstspilsētas pašvaldības tīmekļvietnē [www.riga.lv](http://www.riga.lv).
   21. Ja Izsoles dalībnieks pirms Izsoles rezultātu spēkā stāšanās dienas rakstveidā paziņo par to, ka turpmāk nav ieinteresēts parakstīt Nomas līgumu par Īpašumu, tad Iznomātājs pēc Izsoles rezultātu stāšanās spēkā piedāvājumu parakstīt Nomas līgumu attiecīgajam Izsoles dalībniekam nesūta, izņemot, ja šis Izsoles dalībnieks līdz Izsoles rezultātu spēkā stāšanās dienai rakstveidā atsauc savu iesniegumu, izsakot piekrišanu parakstīt Nomas līgumu pēc tā saņemšanas.
3. Nenotikusi Izsole, spēkā neesoša Izsole un atkārtota Izsole
   1. Izsole atzīstama par nenotikušu un rīkojama jauna izsole šādos gadījumos:

## nav saņemts neviens pieteikums dalībai Izsolē;

## visu pretendentu pieteikuma dokumenti neatbilst prasībām;

## neviens pretendents neatbilst izvirzītajām prasībām pretendentiem;

## ja neviens no pretendentiem, kurš ieguvis tiesības slēgt Nomas līgumu, nenoslēdz to Iznomātāja noteiktajā termiņā.

## Izsole tiek atzīta par spēkā neesošu un tiek rīkota jauna izsole šādos gadījumos:

## Izsole izziņota, pārkāpjot Nolikuma noteikumus;

## tiek noskaidrots, ka nepamatoti noraidīta kāda pretendenta piedalīšanās Izsolē;

## tiek noskaidrots, ka nepamatoti noraidīta kāda pretendenta vai Izsoles dalībnieka piedalīšanās Izsolē;

## tiek konstatēts, ka ir bijusi noruna kādu atturēt no piedalīšanās Izsolē;

## Izsolē starp Izsoles dalībniekiem konstatēta vienošanās, kas ietekmējusi Izsoles rezultātus vai gaitu;

## Īpašumu iegūst persona, kurai nav bijušas tiesības piedalīties Izsolē;

## Izsole notiek citā vietā un laikā nekā norādīts publikācijā.

8.3. Pretenzijas ar attiecīgiem pierādījumiem par 8.2.punktā minētajiem pārkāpumiem var pieteikt Komisijai ne vēlāk kā 3 (trīs) darbdienu laikā pēc Izsoles norises dienas. Izsoles komisija 3 (trīs) darbdienu laikā pieņem lēmumu par Izsoles atzīšanu par spēkā neesošu vai pretenzijas noraidīšanu.

8.4. Atkārtota izsole rīkojama šajā nolikumā noteiktajā kārtībā.

1. Komisijas darbība
   1. Komisijas darbu vada tās priekšsēdētājs vai viņa prombūtnes laikā – cita Komisijas nozīmētā persona.
   2. Izsoles norises dokumentēšanu nodrošina Komisijas sekretārs. Komisijas sekretārs nav Komisijas loceklis.
   3. Izsoles komisija ir tiesīga pieņemt lēmumu, ja sēdē piedalās vismaz puse no Komisijas locekļiem.
   4. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss (vai viņa prombūtnes laikā – cita Komisijas nozīmētā persona).
   5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.
   6. Pretendenti un Izsoles dalībnieki var iesniegt sūdzību par Komisijas darbībām, lēmumiem vai par Izsoles rezultātiem Iznomātāja valdei 5 (piecu) darbdienu laikā no šo darbību veikšanas brīža.

Pielikumā:

1. Pielikums Nr. 1 – Nomas līguma projekts uz 13 lapām;
2. Pielikums Nr. 2 - Īpašuma plāns uz 5 lapām;
3. Pielikums Nr. 3 – Pieteikums dalībai izsolē uz 2 lapām.